Den nordjyske rallycrosskører tog en sejr i første afdeling af det tyske mesterskab.

Ulrik Linnemann fik en god weekend på den tyske Estering-bane. Nordjyden gav al modstand baghjul, da han med god taktisk kørsel tog sejren i Super1600-klassen ved første afdeling af det tyske rallycross-mesterskab. Dermed fik Ulrik Linnemann en god test, inden der til efteråret skal køres EM-finale på netop Estering-banen. Inden da venter dog flere udfordringer, og den næste blive en afdeling af EM, der køres i Frankrig i den kommende weekend. - I år er der større konkurrence end nogensinde før i kampen om EM. Derfor gør vi i år en stor indsats for at forberede os så godt som muligt på de kommende EM-løb, siger Ulrik Linnemann til rallycross-info.dk.